Serena Uilyams o‘z faoliyatida uchinchi marta Fransiyada o‘tadigan “Rolan Garros” musobaqasini yutishga muvaffaq bo‘ldi. AQShlik tennischi musobaqa finalida chexiyalik Lyusi Shafarjovani uch set bo‘yicha yutdi. Ikki soat davom etgan uchrashuv 6:3, 6:7, 6:2 hisobi bilan yakunlandi Uilyams uchun bu g‘alaba uning ”Katta dubulg‘a” musobaqalaridagi 20-g‘alabasi bo‘ldi. Bu borada eng ko‘p yutuqqa germaniyalik sobiq tennischi Shteffi Graf (22 ta g‘alaba) ega.